Алматы поршень зауыты

Алматы поршень зауыты — Алматы қаласындағы машиналар мен механизмдердің поршень бөлшектерін шығаратын кәсіпорын. Ол 1944 ж. әртүрлі механикалық шеберханалардың негізінде құю-механикалық зауыты ретінде құрылды. Зауыт бастапқы кезде таразылар, пневматикалық балғалар, вагон-үйлер, әртүрлі темір бөлшектер шығарып келді. 1959 ж. зауыт қайта жаңғыртылып, поршень бөлшектерін шығаруға мамандандырылды. 1974 ж. “Алматы поршень зауыты” деп аталды. 1994 ж. “Алматы поршень зауыты” акционерлік қоғамы болып қайта құрылды. Кәсіпорын өз өнімдерін Ресей, Түркменстан, Қырғызстан, Тәжікстан, Өзбекстан елдеріне де жөнелтеді.

Дереккөздер
Қазақ ұлттық энциклопедиясы

Санат:Алматы кәсіпорындары